Diari Oficial de la Generalitat Valenciana


Sumari del DOGV 3643, del 13-12-1999 (1999/10915)

Informació pública del projecte de reparcel·lació forçosa de la unitat d'execució B del pla parcial Ademuz – sector PRR-1 del Pla General d'Ordenació Urbana de València.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3643

Data del DOGV
:   13-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10516


Organisme emissor
:   Nuevo Campanar, SA

Tipus de document
:   Anunci

Informació pública del projecte de reparcel·lació forçosa de la unitat d'execució B del pla parcial Ademuz - sector PRR-1 del Pla General d'Ordenació Urbana de València. [1999/M10092]
  
La mercantil Nuevo Campanar, SA ha formulat projecte de reparcel·lació forçosa sobre l'àmbit de la unitat d'execució B del pla parcial Ademuz - sector PRR-1 del PGOU de València, a l'empara del que disposa l'article 69, en relació amb l'article 48, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV nº 2.394, de 24 de novembre de 1994).
  
En aplicació del que estableix l'article 48.1.C), en relació amb l'article 46.3, ambdós de la indicada llei, escau sotmetre l'indicat projecte, amb tota la documentació annexa, a informació pública, pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant el dit termini els interessats en aquest procediment podran formular qualssevol al·legacions que els convinguen segons dret, tot això en els termes i les condicions de l'esmentada Llei 6/1994, a l'efecte de la qual qualsevol interessat podrà consultar l'expedient dipositat a la notaria del senyor Manuel Angel Rueda Pérez, situada al carrer de Roger de Llúria número 28, 46681 València, els dies hàbils, en horari d'11.00 a 14.00 hores. Igualment, es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i dels documents que s'hi acompanyen, o sol·licitar l'exhibició d'aquesta.
  
Així mateix, tant la indicada documentació com l'expedient administratiu, podran ser consultats als locals del Servei de Gestió Urbanística de l'Ajuntament de València, avinguda d'Aragó, 47, quarta planta, els dies hàbils, de 09.00 a 13.00 hores. Les al·legacions que, si escau, s'hi formulen s'hauran de presentar davant l'Ajuntament de València, dirigides a l'indicat servei.
  
Per tal de dotar de les màximes garanties al procediment, a l'empara del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha publicat, així mateix, un anunci en el Butlletí Oficial de la Província de València, dirigit als titulars de béns i drets, la titularitat registral dels quals no ha sigut acreditada, així com a qualssevol altres titulars de béns i drets afectats per l'actuació, la titularitat, identitat o domicili dels quals no consten en el present procediment. S'esmenten a continuació les dades conegudes:
  
Cosa que se us comunica en el present avís als efectes oportuns.